Fluesnapperfamilien

Hekkende arter i Norge:

Fluesnappere
 dvergfluesnapper
 gråfluesnapper
 svarthvit fluesnapper

Småtroster
 blåstrupe
 buskskvett
 nattergal
 rødstjert
 rødstrupe
 steinskvett
 svartrødstjert
 svartstrupe

Fluesnapperfamilien (Muscicapidae) er en stor familie av spurvefugler som er utbredt i den gamle verden. Familien teller cirka 322 arter, som er fordelt i fire underfamilier med tilsammen 49 slekter, hvorav 14 er monotypiske. Familiens nærmeste slektninger er troster (Turdidae).

 Taksonomi 
miniatyr|200px|venstre|Gråfluesnapper
miniatyr|200px|venstre|Svarthvit fluesnapper
Det hersker i øyeblikket ikke full konsensus om artene i familien. Gråfluesnapper  kan bli splittet i to, fordi arten består av to distinkte klader som splittet lag alt for omkring  år siden. Som et resultat kan tyrrenfluesnapper  bli skilt ut som en selvstendig art. Dette anerkjennes imidlertid ikke i øyeblikket av Birds of the World og den såkalte Clementslista, men IOC World Bird List v.10 anerkjenner den. Den blir imidlertid ikke tatt med i inndelingen under, siden det ikke hersker generell konsensus om artsstatus i øyeblikket.

Familien ble utvidet i 2010 med arter som tradisjonelt har vært regnet til trostefamilien, men som viste seg genetisk å være nærmere beslektet med fluesnapperne. Det mer enn doblet antallet arter. Dette gjelder blant annet arter som rødstrupe, nattergal, blåstrupe, rødstjert, buskskvett, svartstrupe og steinskvett.

 Biologi 
Artene i fluesnapperfamilien har for det meste brun eller sort og hvit fjærdrakt, med innslag av store flekker i blått, rustrødt eller gult hos mange av artene. Vingene er middels lange; stjerten middels lang til svært lang hos artene i Enicurus. Kroppen er lite til middels stor og egg-formet sylindrisk. Egentlige fluesnappere har en oppreist holdning når de er på bakkeplanet, mens de mer terrestriske artene holder kroppen mer horisontalt. Nebbet er kort til middels langt, tynt og dorso-ventralt flatet hos noen fluesnappere. Hodet er middels stort og nakken middels til kort og tykk. De undre ekstremitetene er korte til middels lange, og føttene middels store. Hanner kan være praktfullt utfarget enn hunner for noen arter.

Fuglene trives i et bredt utvalg av habitat, inkludert skog, krattskog, gressland, savanne, ørken og arktisk tundra. De eter insekter og andre små virvelløse dyr. Noen arter eter også en god del frø og bær. De riktige fluesnapperne fanger gjerne insektene i luften, mens andre fanger dem på bakken og i trærne.

De egentlige fluesnapperne (i underfamilien Muscicapinae) har et bredt og flatt nebb, og korte bein. De har fått navn etter den spesielle jaktteknikken. Fuglen sitter på en kvist eller lignende til et insekt flyr forbi. Da kaster fuglen seg ut i lufta og snapper insektet under flukten. En enkel fluesnapper spiser fra  mygg på et døgn. Ved å sette opp «fluesnapperkasser» kan man bidra til å minske bestanden av mygg i et område. Disse kassene benyttes ofte av blant annet svarthvit fluesnapper.

Småtrostene (i underfamilien Saxicolinae) fanger insekter på marka. De ble tidligere regnet til trostene, men genetiske data viser at de hører til i fluesnapperfamilien.

I andre verdensdeler finnes det fugler som fanger insekter på fluesnappervis uten å være nært beslektet med dem. Dette gjelder blant annet monarker, silkefugler og tyranner. Ingen av dem er spesielt nært beslektet.

 Inndeling 
Inndelingen følger Birds of the World og er i hovedsak i henhold til Sangster et al. 2010 og Zuccon & Ericson 2010. Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Muscicapoidea
 Buphagidae, oksehakkerfamilien (monotypisk, 2 arter)
 Mimidae, spottefuglfamilien (10 slekter, 34 arter)
 Sturnidae, stærfamilien (35 slekter, 123 arter)
 Cinclidae, fossekallfamilien (monotypisk, 5 arter)
 Turdidae, trostefamilien (18 slekter, 173 arter)
 Muscicapidae, fluesnapperfamilien
 Cossyphinae, inkluderer 10 slekter med tilsammen 36 arter (afrikanske skogskvetter)
 Erithacinae, inkluderer 7 slekter, deriblant Erithacus (rødstrupe)
 Muscicapinae, inkluderer 9 slekter med tilsammen cirka 67 arter (egentlige fluesnappere)
 Niltavinae, inkluderer 6 slekter med tilsammen 48 arter (asiatiske niltavaskvetter)
 Saxicolinae, inkluderer 24 slekter med tilsammen 171 arter (småtroster)

 Referanser 
Clements, J. F., T. S. Schulenberg, M. J. Iliff, S. M. Billerman, T. A. Fredericks, B. L. Sullivan, and C. L. Wood. 2019. The eBird/Clements Checklist of Birds of the World: v2019. Downloaded from https://www.birds.cornell.edu/clementschecklist/download/

Gill, Frank; Donsker, David, eds. (2016). Chats, Old World flycatchers. World Bird List Version 6.2. International Ornithologists' Union. Retrieved 20 May 2016.

Pons, J.M., Thibault, J.C., Aymí, R., Grussu, M., Muntaner, J., Olioso, G., Sunyer, J.R., Touihri, M. and Fuchs, J. (2016). The role of western Mediterranean islands in the evolutionary diversification of the spotted flycatcher Muscicapa striata, a long-distance migratory passerine species. J. Avian Biol. 47(3): 386–398.

Sangster, G., Alström, P., Forsmark, E. & Olsson, U. (2010). Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae). Molecular Phylogenetics and Evolution 57(1): 380–392.

Sangster, G., Alström, P., Forsmark, E. & Olsson, U. 2016. Niltavinae, a new taxon of Old World flycatchers (Aves: Muscicapidae). Zootaxa 4196(3): 428–429. doi: https://dx.doi.org/10.11646/zootaxa.4196.3.7

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Viganò, M. and Corso, A. (2015). Morphological differences between two subspecies of Spotted Flycatcher Muscicapa striata (Pallas, 1764) (Passeriformes Muscicapidae). Biodiversity J. 6(1): 271–284.

Viganò, M., Corso, A., Illa, M., & Starnini, L. (2019). Identification of Mediterranean Flycatcher. Dutch Birding, 41, 295-317.

Winkler, D. W., S. M. Billerman, and I.J. Lovette (2020). Old World Flycatchers (Muscicapidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.muscic3.01

Zuccon, D. & Ericson, P.G.P. (2010). A multi-gene phylogeny disentangles the chat-flycatcher complex (Aves: Muscicapidae). Zoologica Scripta 39(3): 213–224.

 Eksterne lenker 



Kategori:Dyr formelt beskrevet av Nicholas Aylward Vigors
Kategori:Fugler formelt beskrevet i 1825